সাধারণত প্রসব-পরবর্তী ৬ সপ্তাহ পর্যন্ত ভারী কাজ বা ভারী ব্যায়াম না করাই ভালো। নরমাল ডেলিভারির ক্ষেত্রে আপনি নিজে যখন থেকে সুস্থ-স্বাভাবিক বোধ করবেন তখন থেকেই হাঁটাহাঁটি ও হালকা ব্যায়াম শুরু করতে পারেন। তবে সিজার অপারেশনের মাধ্যমে ডেলিভারি হয়ে থাকলে অথবা গর্ভকালীন কোনো জটিলতা থাকলে অবশ্যই যেকোনো ব্যায়াম শুরু করার আগে চিকিৎসকের পরামর্শ নেওয়া প্রয়োজন। আপনি গর্ভাবস্থার আগে থেকেই ভারী ব্যায়ামে অভ্যস্ত থাকলে অন্যদের তুলনায় কিছুটা আগে থেকেই ডাক্তারের পরামর্শে ভারী ব্যায়াম শুরু করতে পারেন।